Diari Oficial de la Generalitat Valenciana


Sumari del DOGV 4704, del 03-03-2004 (2004/2007)

Informació pública del programa d'actuació integrada de la unitat d'execució única del sector 7 Industrial Sud de l'homologació del sòl urbanitzable del Pla General d'Ordenació Urbana de Polop.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4704

Data del DOGV
:   03-03-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/2007


Organisme emissor
:   Polop Desarrollos Industriales 2003, SL

Tipus de document
:   Anunci

Informació pública del programa d'actuació integrada de la unitat d'execució única del sector 7 Industrial Sud de l'homologació del sòl urbanitzable del Pla General d'Ordenació Urbana de Polop. [2004/F2007]
  
La mercantil Polop Desarrollos Industriales 2003, SL, ha formulat una proposta de programa d'actuació integrada de la unitat d'execució única del sector 7 Industrial Sud de l'homologació del sòl urbanitzable del Pla General d'Ordenació Urbana de Polop, a l'empara del que s'establix en la Llei 6/1994, de 15 de novembre, Reguladora de l'Activitat Urbanística.
  
La documentació consta de memòria de programa, pla parcial, projecte d'urbanització, sol·licitud de cèdula d'urbanització i estudi d'impacte ambiental.
  
La citada documentació es troba protocol·litzada a la notaria de Juan G. Giménez Giménez, situada a la Vila Joiosa (Alacant), carrer de Pizarro, 13, entresòl. Tot això a l'empara del que s'establix en l'article 48 de la Llei Reguladora de l'Activitat Urbanística. Així mateix, una còpia del projecte esmentat ha sigut depositat a l'Ajuntament de Polop i a l'Ajuntament de la Nucia.
  
De conformitat amb el que s'establix en l'article 20 del Decret 162/1990, de 15 d'octubre de 1990, Reglament de la Llei de 3 de març de 1989, d'Impacte Ambiental, l'estudi d'impacte ambiental serà sotmés, dins del procediment aplicable per a l'autorització del projecte a què corresponga, i conjuntament amb este, al tràmit d'informació pública.
  
L'article 48.1.C) en relació amb l'article 46.3 de la Llei Reguladora de l'Activitat Urbanística, establix un període d'informació pública pel termini de 20 dies hàbils, comptats a partir del dia següent hàbil a la publicació d'este anunci en el Diari Oficial de la Generalitat Valenciana.
  
No obstant això, en sotmetre's l'estudi d'impacte ambiental a informació al públic, s'inicia un termini de 30 dies hàbils comptats a partir del dia següent hàbil a la publicació d'este anunci en el Diari Oficial de la Generalitat Valenciana. Qualsevol interessat podrà comparéixer, en horari d'atenció al públic, a la citada notaria per a obtindre còpia de l'acta o sol·licitar que se li exhibisca esta.
  
De la mateixa manera es fa constar que es podrà consultar a l'Ajuntament de Polop i a l'Ajuntament de la Nucia, en horari d'atenció al públic, les actuacions derivades de la documentació depositada en este i presentar, per a la incorporació a les dites actuacions, al·legacions, així com alternatives tècniques a la que s'exposa al públic.
  
Així mateix, es posa en coneixement dels interessats que el termini de cinc dies hàbils per a presentar les proposicions juridicoeconòmiques, tret de la pròrroga legalment procedent, comença el dia següent hàbil a la finalització del termini de 30 dies des de l'última publicació de l'edicte. Durant este termini es podran formular les proposicions juridicoeconòmiques a l'Ajuntament de Polop. Finalitzat este segon termini, el següent dia hàbil, tindrà lloc l'acte d'obertura de pliques a l'Ajuntament de Polop.
  
Finalment, i de conformitat amb el que s'establix en l'article 59.4 de la Llei 30/1992, modificada per la Llei 4/1999, de Règim Jurídic de les Administracions Públiques i del Procediment Administratiu Comú, la present informació pública s'efectua per als interessats que siguen desconeguts, de qui s'ignore el lloc de notificació o intentada esta no s'haguera pogut practicar, a l'efecte de remetre avís amb el contingut d'este anunci als titulars de drets que figuren en el cadastre, segons el que s'establix en l'article 46.3 de la Llei Reguladora de l'Activitat Urbanística.
  
Referència
  
cadastral Propietari Domicili
  
Parcel·la 12 Hereus de Consuelo Pérez Pérez Desconegut
  
Parcel·la 9 Desconegut Desconegut
  
Parcel·la B Desconegut Desconegut